DOM ZA STARIJE I NEMOĆNE OSOBE VELIKA

Na temelju članaka 40. i 41. Zakona o ustanovama (Narodne novine broj 76/93, 29/97, 47/99, 35/08 i 127/19), članka 153., 154. i 155. Zakona o socijalnoj skrbi (Narodne novine broj 157/13, 152/14, 99/15, 52/16, 16/17, 130/17, 98/19, 64/20 i 138/20) i članaka 27. i 35. Statuta Doma za starije i nemoćne osobe Velika, Upravno vijeće Doma za starije i nemoćne osobe Velika, na temelju svoje odluke od 12. ožujka 2021. godine raspisuje

**JAVNI NATJEČAJ**

**za izbor i imenovanje ravnatelja/ice Doma za starije i nemoćne osobe Velika**

Za ravnatelja/icu Doma za starije i nemoćne osobe Velika (u daljnjem tekstu: Dom) može biti imenovana osoba koja ispunjava sljedeće uvjete:

1. završen preddiplomski i diplomski sveuči­lišni studij ili integrirani preddiplomski i diplomski sveučilišni studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti,

2. najmanje pet godina radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi ili drugoj društvenoj djelatnosti u propisanom akademskom zvanju i akademskom stupnju,

3. u odnosu na koju ne postoji zapreka iz članka 213. stavka 1. Zakona o socijalnoj skrbi,

4. hrvatsko državljanstvo.

Iznimno, ako se na javni natječaj ne javi nijedan kandidat koji ispunjava uvjete iz stavka 1. podstavka 1. članka 154. Zakona o socijalnoj skrbi, za ravnatelja/icu doma socijalne skrbi može biti imenovana osoba koja ima završen odgovarajući preddiplomski studij iz stavka 1. podstavka 1. članka 154. i ispunjava uvjete iz stavka 1. podstavka 2. i 3. članka 154. Zakona o socijalnoj skrbi.

Ravnatelja/icu Doma imenuje Upravno vijeće Doma na mandat od četiri godine, a ista osoba može biti ponovno imenovana za ravnatelja/icu.

Upravno vijeće Doma će, s izabranim kandidatom za radno mjesto ravnatelja/ice, nakon donošenja Odluke o imenovanju, sklopiti ugovor o radu na određeno vrijeme od četiri godine u punom radnom vremenu.

Uz prijavu na natječaj kandidati trebaju priložiti u izvorniku ili ovjerenoj preslici sljedeću dokumentaciju:

1. životopis

2. domovnicu

3. diplomu

4. dokaz o radnom stažu (elektronički zapis Hrvatskog zavoda za mirovinsko osiguranje)

5. dokaz o ostvarenom radnom stažu na poslovima traženog akademskog zvanja i akademskog stupnja (kao dokaz da kandidat ima najmanje pet godina radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi ili drugoj društvenoj djelatnosti u propisanom akademskom zvanju i akademskom stupnju)

6. izjavu kandidata da ne postoji zapreka iz članka 213. stavka 1. Zakona o socijalnoj skrbi (Narodne novine br. 157/13, 152/14, 99/15, 52/16, 17/17, 130/17, 98/19, 64/20 i 138/20),

7. uvjerenje nadležnog suda da se protiv kandidata ne vodi kazneni postupak, ne starije od 30 dana.

Na natječaj se mogu javiti osobe obaju spolova sukladno Zakonu o ravnopravnosti spolova.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17), a koji u trenutku podnošenja prijave ispunjavaju uvjete za ostvarivanje tog prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja. Sukladno obvezi iz članka 103. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17), objavljujemo poveznicu na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti prilikom zapošljavanja: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf.

Dokaz da kod pojedinog kandidata ne postoji zapreka iz članka 213. stavka 1. Zakona o socijalnoj skrbi, pribavit će poslodavac po službenoj dužnosti (Dom).

Prijave na natječaj s odgovarajućom dokumentacijom podnose se na adresu: Dom za starije i nemoćne osobe Velika, L. Ibrišimovića 7, Velika, s naznakom: »Natječaj za ravnatelja/icu – ne otvarati«, u roku od **8 dana** od objave natječaja u Narodnim novinama. Podnošenjem prijave na natječaj, kandidati su izričito suglasni da Dom za starije i nemoćne osobe Velika kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječaja sukladno propisima koji uređuju zaštitu osobnih podataka.

Nepravovremene i nepotpune prijave neće se razmatrati.

Dom za starije i nemoćne osobe Velika pridržava diskrecijsko pravo ne izvršiti izbor kandidata po ovom natječaju, bez obrazloženja kao i pravo na poništenje natječaja.

O rezultatima natječaja kandidati će biti pisano obaviješteni u roku od 45 dana od isteka roka za podnošenje prijavâ.

 Dom za starije i nemoćne osobe Velika